Diari Oficial de la Generalitat Valenciana


Sumari del DOGV 9982, del 13-11-2024 (2024/11686)

RESOLUCIÓ de 4 de novembre de 2024, per la qual es concedixen subvencions en matèria de diversitat en les línies S1544 i S1546.
-------------------------------------------------------------------------------------------------------------------------------

### Dades del document

Número de DOGV
:   9982

Data del DOGV
:   13-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11816

CVE
:   LSQO-J-5072-63307

Data del document
:   04-11-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública
    * igualtat de gènere

Mitjançant la Resolució de 29 de juliol de 2024, de la Vicepresidència i Conselleria de Servicis Socials, Igualtat i Vivenda, es van convocar subvencions en matèria de diversitat, en règim de concurrència competitiva, per a l’exercici 2024 (DOGV 9923, de 27.08.2024). La convocatòria es dirigix a entitats sense ànim de lucre per al desenrotllament dels projectes que en cada programa s’indiquen en l’annex a d’esta resolució i aquells altres d’interés general proposats per les mateixes entitats que resulten seleccionades.

Segons el que es preveu en l’article 22.1 de la Llei 38/2003, de 17 de novembre, general de subvencions, així com en els articles 10 i 11 de l’Orde 6/2020, de 9 de desembre, de la Vicepresidència i Conselleria d’Igualtat i Polítiques Inclusives, per la qual s’aproven les bases reguladores de la concessió de subvencions a entitats sense ànim de lucre per a finançar programes de suport a la igualtat en la diversitat, i en l’apartat quint de la convocatòria, cada direcció territorial ha donat compte a la comissió d’avaluació de totes les sol·licituds instruïdes, així com del compliment de tots els requisits pertinents d’estes.

El dia 18 d’octubre de 2024, es va reunir la comissió d’avaluació per a realitzar l’estudi i la valoració de totes les sol·licituds presentades a cada un dels dos programes objecte de la convocatòria mencionada. Així mateix, es va realitzar la proposta de les quanties que s’han de subvencionar, d’acord amb la normativa aplicable.

Com a resultat del procés anterior, la comissió d’avaluació ha elevat la proposta de concessió de les subvencions a l’òrgan competent perquè la resolga d’acord amb la normativa aplicable, de conformitat amb el contingut de l’acta subscrita per tot el personal empleat públic de l’Administració del Consell que, d’acord amb la normativa aplicable, és membre d’esta comissió.

De conformitat amb el que es disposa en l’article nové de la convocatòria, d’acord amb la Resolució de 15 de maig de 2024, de la vicepresidenta segona del Consell i consellera de Servicis Socials, Igualtat i Vivenda, sobre delegació de l’exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda, correspon a la persona titular de la Direcció General de Diversitat la resolució del procediment de les subvencions convocades; per això, fent ús de la facultat conferida, i amb càrrec al programa pressupostari 313H.00, Diversitat, de la Llei 8/2023, de 27 de desembre, de pressupostos de la Generalitat per a l’exercici 2024 (DOGV 9756, 30.12.2023),

RESOLC

*Primer*

Acceptar la proposta de resolució de la comissió d’avaluació en els seus termes, en cada una de les dos línies de finançament convocades mitjançant la Resolució de 29 de juliol de 2024, de la Vicepresidència i Conselleria de Servicis Socials, Igualtat i Vivenda.

*Segon*

Excloure'n les sol·licituds indicades en l’annex I pels motius següents:

Les presentades per entitats que no reunixen els requisits establits en l’article 2 de l’Orde 6/2020, si és el cas (1):

1.a) No estar inscrita en el Registre general de titulars d’activitats de servicis i centres de servicis socials de la Comunitat Valenciana.

1.b) Tindre ànim de lucre.

1.c) No comptar amb seu central o delegació permanent a la Comunitat Valenciana.

1.d) No tindre com a finalitat primordial en els seus estatuts la realització de les activitats a què es referix el programa respecte al qual se sol·licita la subvenció, ni desprendre’s de la seua actuació pública general esta activitat primordial.

1.e) Estar incursa en alguna de les prohibicions regulades en l’article 13.2 de la Llei 38/2003, de 17 de novembre, general de subvencions.

1.f) L’entitat no està compresa entre les beneficiàries de la present convocatòria per la seua condició d’administració pública.

1.g) No disposar l’entitat de pla d’igualtat vigent.

Sol·licituds extemporànies (2).

Les sol·licituds no mencionades després del requeriment corresponent (3).

Les sol·licituds d’entitats excloses per superar el nombre de sol·licituds per cada una de les línies pressupostàries, en aplicació del que s’establix en el resolc quart de la convocatòria (4).

Les sol·licituds d’entitats que no han obtingut ingressos l’any anterior a la convocatòria. (5).

Les sol·licituds d’entitats que estiguen duplicades (6).

*Tercer*

Concedir subvenció als projectes indicats en l’annex II, d’acord amb les següents consignacions pressupostàries establides en la Llei 8/2023, de 27 de desembre, de pressupostos de la Generalitat per a l’exercici 2024.

*Quart*

Disposar/comprometre el gasto a favor dels beneficiaris i pels imports que es detallen en l’annex II, amb càrrec a les línies següents:

– Programa de lluita contra la discriminació i sensibilització de persones amb VIH: Línia de subvenció S1544 de l’aplicació F91479417KF06389, programa 313H00, per un import total de 275.000,00 euros.

– Promoció de la diversitat ètnica i cultural a la Comunitat Valenciana: Línia de subvenció S1546 de l’aplicació P62984850BH79548, programa 313H00, per un import total de 385.000,00 euros.

*Quint*

Els projectes que s’indiquen a continuació, annex III, han sigut modificats en la seua quantia sol·licitada pel motiu que en cada cas s’indica, d’acord amb la normativa aplicable.

*Sext*

Projectes no subvencionats

No se subvencionen els projectes indicats en l’annex IV per algun o alguns dels motius següents:

Per no ajustar-se a la finalitat del programa per al qual se sol·licita la subvenció (annex A), tenint en compte tant el contingut de la convocatòria com les atribucions de la Direcció General de Diversitat (NFP).

Per no haver obtingut la puntuació mínima exigida en l’article 5 de l’Orde 6/2020, tant en la totalitat del projecte com en cada un dels tres apartats dels criteris objectius de valoració (NPM).

*Sèptim*

En aplicació de l’article dècim de la convocatòria, de conformitat amb el que s’establix en l’article 44.1.b de la Llei 8/2023, de pressupostos de la Generalitat per a l’exercici 2024, una vegada concedida la subvenció, s’entregarà immediatament el 100 % del seu import.

*Octau*

Les entitats beneficiàries presentaran la justificació del projecte subvencionat davant de la direcció territorial que va resultar competent per a instruir-lo. Esta justificació s’haurà d’efectuar segons el que s’establix en l’article 16 de l’Orde 6/2020, de 9 de desembre de 2020, i l’article onzé de la convocatòria.

Termini de justificació: La totalitat del gasto anual objecte de la subvenció haurà de justificar-se com a màxim el 31 de gener de 2025.

*Nové*

Contra esta resolució, que posa fi a la via administrativa, es podrà interposar potestativament un recurs de reposició davant de la vicepresidenta del Consell i la consellera de Servicis Socials, Igualtat i Vivenda en el termini d’un mes, de conformitat amb el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé podrà interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l’endemà de ser publicada, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això, sense perjuí que puga interposar-se’n qualsevol altre que s’estime procedent.

  

València, 4 de novembre de 2024

(p. d. Ordre 6/2020, de 9 de desembre)

Stephane Soriano Gómez

Director general de Diversitat

Esta disposició conté annexos. Consulteu-ne la versió en PDF.